並行運算（concurrent computing）最廣義上指一個程式、一部電腦或者一個網絡能夠並行噉做幾個唔同嘅運算工序－即係例如工序 A 喺第 0.5 秒開始做同喺第 0.8 秒完結，而工序 B 喺 0.6 秒開始同喺第 0.9 秒完結（喺 0.6 同 0.8 秒嗰段時間之間，A 同 B 都係處於「做緊」嘅狀態）－而唔係好似最簡單嗰種運算噉，集中淨係做工序 A，做完 A 再集中做 B... 一路做到做嗮要做嘅工序為止。